Foto: Xinhua Xitoy Beidou-3 sun’iy yo‘ldoshiga ega “Chanchjen-3B” raketasini orbitaga muvaffaqiyatli uchirdi. Ushbu sun’iy yo‘ldosh Xitoy tomonidan yaratilgan Beidou global navigatsiya tizimining 41-sun’iy yo‘ldoshi bo‘ldi. Raketa 1 noyabrda mahalliy vaqt bilan soat 23.56da Sichan kosmodromidan uchirilgan. Birozdan keyin sun’iy yo‘ldosh raketadan ajralib, belgilangan orbitaga chiqqan. Sun’iy yo‘ldosh bir qator sinovlardan keyin tizimga ulanadi va avval uchirilgan boshqa sun’iy yo‘ldoshlar bilan birga ishlay boshlaydi. Beidou Xitoy tomonidan yaratilayotgan global navigatsiya tizimi bo‘lib, AQShning GPS va Rossiyaning GLONASSiga raqobatchi bo‘ladi. 2020 yilga qadar tizim butun dunyo bo‘ylab navigatsiya xizmatlarini ko‘rsata boshlashi rejalashtirilgan. Ushbu parvoz “Chanchjen” raketalari oilasi uchun umumiy hisobda 290- va joriy yildagi 30-parvoz bo‘ldi.